## Program ispita o stručnoj osposobljenosti za zanimanje podopolagač

### NN 34/2012 (21.3.2012.), Program ispita o stručnoj osposobljenosti za zanimanje podopolagač

MINISTARSTVO PODUZETNIŠTVA I OBRTA

832

Na temelju članka 49. stavka 1. Zakona o obrtu (»Narodne novine« 77/93, 90/96, 102/98, 64/01, 49/03 – pročišćeni tekst, 68/07 i 79/07), ministar poduzetništva i obrta, na prijedlog Hrvatske obrtničke komore, donosi

PROGRAM

ISPITA O STRUČNOJ OSPOSOBLJENOSTI ZA ZANIMANJE PODOPOLAGAČ

I.

Ispit o stručnoj osposobljenosti sastoji se od zajedničkog dijela, koji obuhvaća znanja nužna za bavljenje obrtom i poduzetništvom, te posebnog dijela koji se odnosi na svako zanimanje.

II.

Na zajedničkom dijelu ispita, ispitna pitanja postavljaju se iz sljedećih ispitnih područja:

– gospodarstvo,

– pravni propisi.

III.

Područje gospodarstva obuhvaća sljedeće programske cjeline:

1. Vođenje poslovanja

|  |  |
| --- | --- |
| Organizacija poslovanja | od ideje do poslovnog plana (obrt, trgovačko društvo) |
| Poslovni plan kao poduzetničko oruđe | sredstva za nabavu dugotrajne imovine, obrtna sredstva i investicije |
| Komuniciranje s djelatnicima i strankama | značenje komuniciranja, vrste komunikacija, etika poslovnog komuniciranja |
| Metode rukovođenja | stilovi i metode rukovođenja, tehnike motiviranja, tehnike rješavanja konflikata |
| Uloga računala u poslovanju | osnovna informatička znanja, uloga računala u poslovanju obrta |

2. Osnove marketinga

|  |  |
| --- | --- |
| Značenje prodaje | novi trendovi na području marketinga, metode prodaje i komunikacije |
| Tržište | tržišna strategija, poznavanje konkurencije, istraživanje tržišta |
| Troškovi i kalkulacije | vrste troškova, kalkulacija cijene proizvoda i usluga, pokazatelji poslovanja |

3. Financijsko-ekonomsko područje

|  |  |
| --- | --- |
| Porezi | porezni sustav, vrste poreza, porezno zakonodavstvo |
| Carine | pojam carina, uvozne i izvozne carine, carinski postupak, carinski nadzor |
| Vođenje poslovnih knjiga  Platni promet | načini plaćanja, načini osiguranja naplate i potraživanja |

IV.

Područje pravnih propisa obuhvaća sljedeće programske cjeline:

|  |  |
| --- | --- |
| Ustrojstvo državne vlasti | državna uprava, lokalna samouprava i uprava |
| Gospodarsko pravo | ugovori i zastupanje |
| Zakon o obrtu i zakonski uvjeti za obavljanje obrta | pojam obrta i obrtnika, uvjeti za obavljanje, vrste obrta, upis obrta u obrtni registar, poslovanje i prestanak obrta, trgovačka društva i obavljanje obrta |
| Organiziranost obrta | komorski sustav |
| Zakon o radu | osnovni propisi o: zasnivanju i prestanku radnog odnosa, radnom vremenu radnika, odmorima i dopustima, obrazovanju i osposobljavanju za rad, plaći radnika, zdravstvenom i mirovinskom osiguranju |
| Zapošljavanje | poslodavac, radnik, osnovni elementi ugovora o radu, zabrana diskriminacije |
| Pravni subjekti, pravna i poslovna sposobnost | fizičke i pravne osobe |
| Trgovačka društva | trgovac pojedinac, društva osoba i društva kapitala, stečajni postupak, likvidacija i ovršni postupak |
| Nasljedno pravo | nasljeđivanje i zakonski (nasljedni) redovi, oporuka i nužni dio |
| Zemljišne knjige, posjed i vlasništvo | uloga zemljišnih knjiga u pravnom prometu, zemljišne knjige – javne isprave, od čega se sastoje zemljišne knjige, što je zbirka isprava |
| Zaštita na radu | zaštita na radu, zaštita od požara i zdravstvena zaštita |
| Zaštita okoliša | etika i pravo okoliša  pravno uređenje zaštite okoliša u Hrvatskoj  suvremene tehnologije zaštite okoliša |

V.

Okvirni sadržaji programskih cjelina, navedeni u poglavljima III. i IV., osnova su za oblikovanje ispitnih pitanja na ispitima o stručnoj osposobljenosti.

VI.

Cilj posebnog dijela ispita je provjera stečenih stručnih kompetencija za zanimanje podopolagač:

a) teorijskih i praktičnih znanja potrebnih za obavljanje posla

b) poznavanja propisa iz područja graditeljstva koji se odnose na zanimanje podopolagač

c) poznavanja vrste i značajki materijala koji se koriste u zanimanju

d) znanja i manualnih vještina prijeko potrebnih za izvedbu osnovnih poslova i za pripomoć kod izvedbe složenih poslova unutar zanimanja

e) znanja i vještina za održavanje pribora, alata, osnovnih strojeva i uređaja koji se koriste u zanimanju

f) znanja nužnih za mjerenje površine, za proračun potrebnih količina potrošnog materijala, pribora te da znanja o određivanju vremena za svaku pojedinu fazu rada te

g) nužnih temeljnih i socijalnih kompetencija:

– sposobnosti sudjelovanja u jednostavnoj usmenoj i pismenoj komunikaciji

– posjedovanja osnovnih matematičkih znanja prijeko potrebnih za razumijevanje zakonitosti u prirodi i društvu te osposobljenost za primjenu znanja u struci

– posjedovanja vještina samostalnog računanja, crtanja i mjerenja prema uputama, kao i preciznost u radu

– preuzimanja odgovornosti za svoj zadatak kako bi ostvario zadane ciljeve

VII.

Posebni dio ispita sastoji se od:

– praktičnog i

– stručno-teorijskog dijela

VIII.

Praktični dio ispita obuhvaća provjeru usvojenih vještina i umijeća.

Praktični dio ispita obuhvaća neke od sljedećih operacija:

■ zaštitu na radu i ekološke zahtjevi

■ poznavanje alata i pribora

■ poznavanje pripremnih radova na oblogama prije postavljanja

■ poznavanje pripremnih radova na podovima prije samog oblaganja

■ postavu parketa

■ postavu gumenih podova

■ postavu tekstilnih podova

■ zbrinjavanje građevinskog otpada

■ postavljanje hidro, toplinske ili zvučne izolacije

Praktični dio ispita se izvodi u obliku uratka / radne probe.

Uradak / radna proba je praktični dio zadatka koji ima cilj provjeru znanja i vještina iz područja koja pripada tehnologiji zanimanja.

|  |  |
| --- | --- |
| Vrsta uratka/radne probe | Opis uratka/radne probe |
| Izravnavanje podloge masama za izravnavanje | Popuniti veće pukotine na podlozi odgovarajućim brtvenim materijalom.  Pravilno upotrijebiti pribor za izravnavanje. Zbrinuti otpadni neiskorišteni materijal. |
| Tehničke pripreme za postavljanje poda | Izmjeriti prostoriju gdje će biti postavljen pod.  Koristiti mjerni pribor.  Odrediti mjesta gdje će biti postavljene nožice (postolje) za pod.  Provjeriti radnu plohu. |
| Postava parketa | Nabrojati tipove parketa i podloga.  Pripremiti parket za polaganje.  Postaviti i obraditi rubove.  Koristiti vezna sredstva za podloge.  Primijeniti završnu obradu i njegu parketa. |
| Postava gumenih podova | Navesti tipove gumenih podova.  Napraviti svu pripremu za polaganje  Nabrojati tipove ljepila i odrediti i pripremiti pribor za postavu.  Odraditi završne radove (postaviti letvice). |
| Postava tekstilnih podova | Navesti tipove tekstilnih podova.  Objasniti način postave izvesti postavljanje tekstilnog poda.  Izvesti završne radove od drveta i tekstila. |
| Postavljanje toplinske izolacije  (mineralna vuna, staklena vuna,  izolacijske ploče) na zidove, podove | Pripremanja podlogu i izvesti izolaciju zida ili poda.  Zbrinuti otpadni neiskorišteni materijal. Ekonomično koristiti materijal. |
| Izrada hidro, toplinske ili zvučne izolacije  zida ili poda | Pripremiti podloge i izvesti hidro, toplinsku ili zvučnu izolacije zida ili poda.  Zbrinuti otpadni neiskorišteni materijal. Ekonomično koristiti materijal. |

Ispitanik mora u zadanom roku izraditi uradak/radnu probu.

Ispitna komisija može i samostalno predložiti uratke i radne probe koje će zadati ispitaniku.

Pri izradi praktične zadaće ispitanik se mora pridržavati propisanih mjera zaštite na radu i zaštite okoliša te ostalih uvjeta koje mu odredi ispitna komisija.

Praktični dio ispita ocjenjuje se na temelju rezultata vrednovanja postupaka tijekom izrade radne probe, a pomoću standardiziranog ocjenjivačkog lista.

Svaki član, neovisno o ostalim članovima ispitne komisije, ispunjava svoju listu i ocjenjuje radnje obavljene tijekom izrade praktične zadaće.

Ocjenjivačka lista

|  |  |  |
| --- | --- | --- |
| Radnje obavljene u okviru praktične zadaće | Mogući broj  bodova | Ostvareni broj  bodova |
| Korištenje zaštitnih sredstava i naprava | 0 – 5 |  |
| Priprema radnog mjesta i red u radionici | 0 – 10 |  |
| Spretnost rukovanja alatima i napravama | 0 – 10 |  |
| Koncentracija i izdržljivost | 0 – 5 |  |
| Brzina i preciznost (točnost) | 0 – 15 |  |
| Racionalnost u trošenju materijala i energije | 0 – 15 |  |
| Kakvoća izrađene radne probe (uratka) | 0 – 40 |  |
| UKUPNO BODOVA | 100 |  |

Konačna ocjena utvrđuje se za funkcionalno ispravan uradak/radnu probu.

IX.

Stručno-teorijski dio ispita obuhvaća provjeru teorijskog znanja nužnog za obavljanje praktičnih postupaka u zanimanju.

Stručno-teorijski dio ispita polaže se u usmenom obliku, a sastoji se od pitanja koja postavlja ispitna komisija i odnosi se na sljedeća područja:

■ zaštitu pri radu

■ podopolagačke radovi

– građevinske materijali

– građevne konstrukcije

– poznavanje nacrta

– ustrojstvo i obračun radova

– podopolagačke radove

Zaštita na radu

|  |  |
| --- | --- |
| Sadržaj | Očekivani rezultati (znanja i umijeća) |
| Zakon o zaštiti na radu | Navesti najvažnije odredbe Zakona o zaštiti na radu. |
| Osnovni izvori opasnosti i mjere zaštite pri radu | Navesti glavne izvore opasnosti na radnome mjestu i opisati načine zaštite od tih opasnosti. |
| Osobna zaštitna sredstva | Objasniti nužnost korištenja zaštitne odjeće, obuće i drugih zaštitnih sredstava te opisati način postupanja prilikom nesreće na radu, kao i pružanje prve pomoći. |
| Požar i zaštita od požara | Navesti glavne uzroke požara i pravilan način gašenja pojedinih požara. |

Podopolagački radovi

|  |  |
| --- | --- |
| Sadržaj | Očekivani rezultati (znanja i umijeća) |
| Građevinski materijali | Nabrojati vrste građevnih materijala.  Razumjeti ulogu veziva, ljepila, voda, morta i žbuke.  Uloga kamena,betona,drva,kovina, stakla, plastičnih masa kao građevnih materijala.  Navesti izolacijske, vatrostalne i ostale materijale i  materijali za podne obloge plivajućih podova.  Nabrojati podove prema vrstama materija:  – hladni podovi od kamenog materijala  – podovi od keramike  – podne obloge od cementnih namaza  – topli podovi od drveta  – topli podovi od traka na osnovi prirodnih i umjetnih materijala  – specijalne vrste podova |
| Građevne konstrukcije | Razumjeti pojmove:  – graditeljstvo (građevinska tehnika)  – grafičko prikazivanje i tehnička dokumentacija  – elementi građevnih konstrukcija  – zidovi i konstrukcije u zidovima  – međuetažne konstrukcije  – krovne konstrukcije  Navesti i objasniti ulogu svih nosivih i nenosivih elemenata građevine. |
| Poznavanje nacrta | Vladati pojmovima:  – projektna dokumentacija  – osnove grafičkog prikazivanja i označavanja građevinskih konstrukcija  – izvedbeni nacrt  – detaljni nacrti |
| Ustrojstvo i obračun radova | Definirati pojmove:  – sudionik u gradnji objekta  – investitor  – projektant  – izvoditelj  – tijela graditeljstva  – ustupanje radova  – gradilišna dokumentacija  – tehnički pregled i primopredaja radova  Objasniti način:  – obračuna količine radova  – normiranja i analiziranja cijena  – obračuna radova |
| Podopolagački radovi | Definirati zadaće podopolagača.  Navesti svojstva i vrste podova.  Nabrojati sav pribor, alat i strojeve za podopolagačke radove i objasniti njihovu pravilnu primjenu.  Objasniti izbor i način polaganja podova.  Odrediti izbor i način polaganja podova, planirati realizaciju i pratiti izvršenje rada.  Vladati pojmovima:  – podloge  – daščani podovi  – podovi u zemljanim i zidarskim radovima  – podovi u betonskim radovima  – podovi u tesarskim radovima  – ostali podovi: pluto, staklo, metal, plastika, guma  Navesti zahtjevne osobine podova.  Objasniti način zaštite podova.  Planirati realizaciju i način praćenja izvršenja rada.  Uloga podova kao sastavnog dijela interijera. |

X.

Danom stupanja na snagu ovoga Programa u Programu ispita o stručnoj osposobljenosti (»Narodne novine« 101/05) prestaje važiti točka VI. 14. Podopolagač.

XI.

Program ispita o stručnoj osposobljenosti za zanimanje podopolagač stupa na snagu i primjenjuje se danom objave u »Narodnim novinama«.

Klasa: 311-01/10-01/28

Urbroj: 516-12-02/1-12-7

Zagreb, 27. veljače 2012.

Ministar
Gordan Maras, v. r.

Ostalo, NN 34/2012-832